
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI
	Bucureşti, 26 Mai 2026
           PLx 78/ 2026


AVIZ
asupra proiectului de Lege privind aprobarea Ordonanţei de urgenţă a Guvernului nr.82/2025 pentru modificarea şi completarea unor acte normative, precum şi pentru transmiterea unui bun aflat în proprietatea publică a statului din administrarea Regiei Autonome „Administraţia Patrimoniului Protocolului de Stat” în administrarea Ministerului Dezvoltării, Lucrărilor Publice şi Administraţiei
      În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu Proiectul de lege ce are ca obiect de reglementare modificarea şi completarea cadrului legislativ privind reducerea riscului seismic al clădirilor şi a situaţiilor excepţionale, cu impact direct asupra siguranţei populaţiei, transparenţei informaţiilor imobiliare şi a capacităţii de intervenţie a autorităţilor publice. În acest sens, proiectul introduce o serie de măsuri esenţiale, menite să accelereze intervenţiile, să prevină riscurile majore şi să sprijine cetăţenii în situaţii de urgenţă. De asemenea, se creează baza legală pentru finanţarea, de la bugetul de stat sau de la bugetul local, a intervenţiilor asupra clădirilor afectate de dezastre, explozii, incendii sau accidente tehnice. Lista intervenţiilor eligibile este extinsă şi poate include lucrări de punere în siguranţă, consolidare, demolare ori reconstruire pe acelaşi amplasament, atunci când expertizele tehnice indică această soluţie. Măsura are ca obiectiv protejarea vieţii şi sănătăţii cetăţenilor, în situaţii care depăşesc capacitatea individuală de intervenţie. Totodată, se preconizează şi transmiterea în administrarea Ministerului Dezvoltării, Lucrărilor Publice şi Administraţiei a unei părţi din imobilul „Palatul Parlamentuluiˮ.;, trimis cu adresa nr. PL-x 78 din 23 februarie 2026, înregistrat cu nr. 7c-13/100/2026.      
Senatul,  în calitate  de primă  Cameră  sesizată,  a adoptat proiectul de lege, în ședința din 16 decembrie 2026.
         Potrivit dispoziţiilor art. 75 din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, Camera Deputaţilor este Cameră decizională. 
       Potrivit prevederilor art. 63 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din 26 mai 2026.

       Membrii Comisiei au examinat inițiativa legislativă supusă avizării, expunerea de motive și avizul favorabil al Consiliului Legislativ.
      În urma dezbaterilor s-a hotărât, cu majoritate de voturi, avizarea pozitiva a inițiativei legislative, în forma transmisă Comisiei juridice, de disciplină şi imunităţi de către Biroul Permanent. 
       Proiectul de lege face parte din categoria legilor ordinar.
             PREŞEDINTE,                          

                             SECRETAR,

Prof univ. Liviu-Bogdan Ciucă

                                   Neagu Petre - Emanoil
Consilier parlamentar – Rafaela Vîrșescu

